Hashimah Yon

Hashimah binti Mohd Leon atau lebih dikenali sebagai Hashimah Yon (lahir 10 September 1940) merupakan seorang pelakon dan penyanyi Melayu era 60-an/70-an yang sering mendendangkan lagu-lagu di radio Singapura.http://sinemamalaysia.com.my/main/index.php/swf/index.php?mod=artist&p=info&id=3778 Beliau ialah anak kepada seniwati Habsah Buang. Beliau ialah pelakon Melayu yang terkenal pada tahun 50-an dan 60-an. Antara filem lakonannya ialah Pancha Delima, Anak-ku Sazali dan Nujum Pak Belalang.

Kehidupan peribadi
Seniwati Hashimah mempunyai enam orang adik-beradik dan beliau ialah anak yang kelima. Ibunya, Habsah Buang juga seorang seniwati. Beliau dan ibunya sama-sama berlakon dalam filem Nujum Pak Belalang dan ibunya memegang peranan sebagai ketua inang. Bapanya Mohd Leon meninggal dunia sejak beliau kecil akibat kanser.

Sekitar tahun 1998, beliau pernah tinggal di Blok 12 Kempas Road, Singapura dan berjiran dengan Siput Sarawak yang tinggal di Blok 9 sehingga hari kematiannya. Selepas itu, Hashimah Yon berpindah sekali lagi kerana Estate Kempas Road akan dirobohkan dalam lewat tahun 2000.

Diskografi

Lagu-lagu 
Lagu-lagu ini telah dinyanyikan oleh Seniwati Hashimah Yon dengan menggunakan suaranya sendiri dalam filem-filem berikut bersama-sama rakan duetnya:
Hasnah Hassan Ost Filem Ayer Mata 1953
 Joget Berpantun Kaseh bersama Aziz Jaafar OST Filem Hantu Jerangkong 1957
Gurindam Ibu bersama Aziz Jaafar OST Filem Hantu Kubor 1958
 Rayuan Berirama OST Filem Gergasi 1958
 Sejiwa bersama Aziz Jaafar OST Filem Gergasi
 Indahnya Alam bersama Aziz Jaafar OST Filem Gergasi 1958
 Sumpah Tanda setia bersama Aziz Jaafar OST Filem Gergasi 1958
 Lagu Membawa Berita
 Rintihan Sri Tanjung 
 Kasih Sayang bersama Aziz Jaafar Ost Filem Sumpah Wanita
 Ikatan Kaseh Dua Jiwa OST Filem Megat Terawis 1960
 Inang Megat Terawis OST Filem Megat Terawis
 Bibir Mu Terlukis Kata bersama Aziz Jaafar) OST Filem Sumpah Wanita 1960
 Lenggang Penghibur bersama Aziz Jaafar) OST Filem Singapura Dilanggar Todak 1961
 Kalau Kaca Menjadi Intan bersama P.Ramlee OST Filem Nujum Pak Belalang 1959

Di samping ini, terdapat lagu-lagu lain lagi yang dinyanyikannya dalam filem lakonannya.

Filemografi

Filem
 Tahun Tajuk Watak Catatan 1951 Manusia  Filem pertama sebagai pelakon kanak-kanak  1953 Ayer Mata Hasnah (kecil) Sebagai pelakon kanak-kanak 1955 Penarek Becha Ketua Penari Inang Baru Pelakon tambahan  Insan  Pelakon tambahan1956 Hang Tuah Penari Jawa Pelakon tambahan Anak-ku Sazali Rokiah Adek-ku Penyanyi majlis perkahwinan  Pelakon undangan  Keluarga Tolol1957 Kaseh Sayang Sukartini Pancha Delima Teratai Hantu Jerangkong Ramlah1958 Gergasi Mutiara Hantu Kubor Ramlah1959 Anak Pontianak Manis Puteri Gunong Banang Intan Baiduri Nujum Pak Belalang Puteri Si Bujur Sirih1960 Sumpah Wanita Yang Mulia Tuan Puteri Ratnasari Megat Terawis Kamsiah1961 Sri Tanjung Tanjung Singapura Dilanggar Todak Puspa Datuk Biduanda Seniman Bujang Lapok Pelakon  Penampilan khas 1963 Kasih Tanpa Sayang Cikgu Salmah Budi dan Dosa Aminah 1989 Kolej 56 Ibu Rosman Pelakon undangan 1994 Black Widow - Wajah Ayu Aton   1997 Layar Lara Dirinya sendiri  Filem terakhir, penampilan khas 

Drama
 Tahun Tajuk Watak Saluran TV 2006 Teratak Kasih Mahanis  Penghuni Teratak Mahanis TV1

Telefilem
 Tahun Tajuk Watak Saluran TV 2016 Dari Kerana Mata  Mona Jasmin (Tua) Unifi TV

Televisyen
 Tahun  Tajuk Peranan  Saluran TV  2023 Bintang Nostalgia: Hashimah Yon Artis undangan  TV1

Kontroversi
Hashimah Yon Dipecat oleh Shaw Brothers Sebab Berkahwin
Julai 1964, Mungkin kerana tidak mahu pelakon-pelakon di bawah naungan nya dilanda publisiti negatif, pihak Shaw Brothers telah memecat Seniwati Hashimah Yon dari Malay Film Productions. Ini berikutan dengan berita bahawa Hashimah Yon telah berkahwin dengan bekas abang iparnya Kaswan Yusak. Ketika itu, Hashimah berusia 22 tahun dan Kaswan 31 tahun. Tambah pula, 15 orang artis MFP telah menghantar surat kepada majikan supaya kontrak Hashimah ditamatkan. 

Hashimah menyatakan ketidakpuasan hati di atas tindakan majikannya itu kerana beliau tidak melakukan sebarang kesalahan. 

Ketika dihubungi wartawan, ujar beliau:
Pemberhentian saya ialah disebabkan oleh sakit hati 15 orang artis di situ terhadap perkahwinan saya dengan Kaswan. Tindakan mereka tidak bijaksana kerana perkahwinan saya tidak ada kait mengait dengan Studio. Ia perkata peribadi dan tidak ada tertulis dalam syarat2 kontrak. 
Dengan pemecatannya itu, filem Budi dan Dosa arahan Jamil Sulong adalah filem terakhir dalam karier Hashimah Yon di Studio Jalan Ampas, dan beliau mengambil keputusan untuk terus bersara dari dunia perfileman. 

Bagi Hashimah Yon, ini merupakan perkahwinan nya yang kedua selepas bercerai dengan suami pertama, Musa Hussain pada Disember 1963. Manakala Kaswan pula, ini adalah perkahwinan nya yang ke 4 selepas bercerai dengan Seniwati Fatimah Osman, Biduanita Saloma dan Seniwati Rahmah Yon (kakak Hashimah). 

Namun, setelah 25 tahun menyepi dari dunia lakonan, tiba-tiba pada bulan Disember 1988, Hashimah Yon telah dipelawa oleh Pengarah Ahmad Fauzee untuk berlakon dalam filem Kolej 56. Bersama 7 orang bintang legenda seperti Yusof Latiff, Omar Suwita, Kemat Hassan, Ahmad Sabri, K. Fatimah, S. Shamsuddin dan Mariani, mereka muncul sebagai bintang undangan. Dan 6 tahun kemudiannya, Pengarah U-Wei Hj Saari mengambil Hashimah Yon untuk filem Black Widow - Wajah Ayu dan filem itu merupakan filem terakhir Hashimah Yon.

Anugerah dan pencalonan
 Menerima pencalonan kategori Pelakon Wanita Terbaik di Festival Filem Malaysia ke-12 menerusi filem Black Widow - Wajah Ayu. Hashimah merupakan calon tertua yang pernah dicalonkan untuk kategori tersebut hingga kini.

 Rujukan 

Pautan luar



Kategori:Kelahiran 1940
Kategori:Orang hidup
Kategori:Pelakon wanita Singapura
Kategori:Pelakon filem Singapura
Kategori:Pelakon televisyen Singapura
Kategori:Pelakon Melayu
Kategori:Warga Studio Jalan Ampas
Kategori:Orang Singapura berketurunan Melayu
Kategori:Muslim Singapura
Kategori:Orang dari Singapura